《同紫芝游西山》
宋代·杜耒

几番江上凭栏久，今在西山山里行。
天遣得随三客后，春来无此一朝晴。
方穿藤蔓寻源去，忽见烟霏趁步生。
幽鸟向人作清哢，似应知我有诗成。

作者简介：杜耒lěi（？——1225），南宋诗人。字子野，号小山，今江西抚州人。尝官主簿，后入山阳帅幕，理宗宝庆三年死于军乱。其事迹见于《续资治通鉴》卷一六四。